Tveir kennarar létu lífið í árás í Latin framhaldsskólanum í Malmö í Svíþjóð í gær. Átján ára nemandi við skólann sem vopnaður var exi og hníf var handtekinn gripinn af lögreglunni tíu mínútum eftir að lögregla var kölluð á vettvang.
Þarna mátti heyra í Petra Stenkula, svæðisstjóra lögreglunnar í Malmö á blaðamannafundi sem haldin var í morgun vegna málsins. Hún greinir frá því að lögreglan hafi náð manninum á sitt vald tíu mínútum eftir að útkallið. Eins kom fram að árásarmaðurinn sé ekki á sakaskrá en frumrannsóknin beinist meðal annars að því að kortleggja ferðir hans fyrir árásina; hverja hann hafi verið í samskiptum við, tryggja rannsóknahagmuni og reyna að komast að því hvers vegna hann réðst inn í skólann. Konurnar tvær sem létust af sárum sínum voru á sextugsaldri. Skólinn verður lokaður í dag vegna rannsóknarinnar og nemendur, kennarar og starfsmenn skólans fá áfallahjálp.
